CELEX: 32018R1049
Language: ro
Date: 2018-07-25 00:00:00
Title: Regulamentul (UE) 2018/1049 al Comisiei din 25 iulie 2018 de modificare a anexei I la Regulamentul (CE) nr. 396/2005 al Parlamentului European și al Consiliului (Text cu relevanță pentru SEE.)

26.7.2018   
               
               
                  RO
               
               
                  Jurnalul Oficial al Uniunii Europene
               
               
                  L 189/9
               
            
         REGULAMENTUL (UE) 2018/1049 AL COMISIEI
         din 25 iulie 2018
         de modificare a anexei I la Regulamentul (CE) nr. 396/2005 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 4,
         întrucât:
         
                     (1)
                  
                  
                     Produsele de origine vegetală și animală cărora li aplică conținuturilor maxime aplicabile reziduurilor de pesticide („CMR”) stabilite în Regulamentul (CE) nr. 396/2005, sub rezerva dispozițiilor din regulamentul în cauză, sunt enumerate în anexa I la regulamentul respectiv.
                  
               
                     (2)
                  
                  
                     Anexa I la Regulamentul (CE) nr. 396/2005 a fost înlocuită de Regulamentul (UE) 2018/62 al Comisiei (2).
                  
               
                     (3)
                  
                  
                     Regulamentul (UE) 2018/62 a introdus, printre altele, produsul „frunze de ridichi” în partea B din anexa I și l-a corelat cu produsul „kale” în partea A din aceeași anexă. În consecință, conținuturile maxime de reziduuri pentru kale se aplică și frunzelor de ridichi.
                  
               
                     (4)
                  
                  
                     Potrivit informațiilor recente, CMR-urile pentru kale ar putea să nu fie aplicabile în toate cazurile frunzelor de ridichi, fiind necesară efectuarea, în cazul frunzelor de ridichi, a unor trialuri specifice privind reziduurile, pentru a confirma conținuturile maxime de reziduuri corespunzătoare.
                  
               
                     (5)
                  
                  
                     Prin urmare, este oportun să se prevadă o perioadă de tranziție înainte ca CMR-urile pentru kale să devină aplicabile produsului „frunze de ridichi”, pentru a se permite astfel colectarea datelor necesare. În acest scop, ar trebui să se introducă, în partea B din anexa I la Regulamentul (CE) nr. 396/2005, o nouă notă de subsol (3) referitoare la produsul „frunze de ridichi”.
                  
               
                     (6)
                  
                  
                     Prin urmare, anexa I la Regulamentul (CE) nr. 396/2005 ar trebui modificată în consecință.
                  
               
                     (7)
                  
                  
                     Pentru a se asigura că nu se creează perturbări inutile ale schimburilor comerciale în urma modificărilor referitoare la frunzele de ridichi, introduse prin Regulamentul (UE) 2018/62, și pentru a se permite comercializarea produselor al căror sezon de recoltare începe în primăvara anului 2018, prezentul regulament ar trebui să se aplice de la 1 aprilie 2018.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            În partea B din anexa I la Regulamentul (CE) nr. 396/2005, se adaugă următoarea notă de subsol (3), care se corelează cu intrarea referitoare la „frunzele de ridichi”:
            
               
                           „(3)
                        
                        
                           Conținuturile maxime de reziduuri se aplică frunzelor de ridichi de la 1 ianuarie 2022.”
                        
                     
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 aprilie 2018.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 iulie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 70, 16.3.2005, p. 1.
         
            (2)  Regulamentul (UE) 2018/62 al Comisiei din 17 ianuarie 2018 de înlocuire a anexei I la Regulamentul (CE) nr. 396/2005 al Parlamentului European și al Consiliului (JO L 18, 23.1.2018, p. 1).